open-index/open-wikipedia-markdown huggingface dataset:
HMS Urchin (R99)

**HMS Urchin** (viirinumerot R99 ja F196) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F196.

## Valmistus

Alus tilattiin 12. kesäkuuta 1941 sodanajan hätäohjelmassa () Vickers Armstrongilta Barrow-in-Furnessista, missä köli laskettiin 28. maaliskuuta 1942 telakkanumerolla 831. Alus laskettiin vesille 8. maaliskuuta 1943 ja valmistui puoli vuotta myöhemmin 24. syyskuuta.

## Palvelus
Alus saapui romutettavaksi 6. elokuuta 1967.

## Lähteet
*
*
*
*
*
*

### Viitteet
NBA:n varaustilaisuus 1978

**Vuoden 1978 ** järjestettiin 9. kesäkuuta 1978 New Yorkissa.

## Valinnat

### Ensimmäinen kierros

### Toinen kierros

### Kolmas kierros

## Aiheesta muualla
*Basketball-Reference
HMS Urania

**HMS Urania** (viirinumerot R05 ja F08) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F08.

## Valmistus

Alus tilattiin 12. kesäkuuta 1941 sodanajan hätäohjelmassa () Vickers Armstrongilta Barrow-in-Furnessista, missä köli laskettiin 18. kesäkuuta 1942 telakkanumerolla 832. Alus laskettiin vesille 19. toukokuuta 1943 ja valmistui 18. tammikuuta 1944.

## Palvelus
Alus saapui romutettavaksi maaliskuussa 1971.

## Lähteet
*
*
*
*
*
*
*

### Viitteet
Kalle Niemi

**Kalle Niemi** (s. 17. kesäkuuta 1955 Helsinki) on suomalainen jalkapalloilija ja kääntäjä. Hän oli pelipaikaltaan laitapuolustaja.

## Ura jalkapalloilijana
Niemi nousi HJK:n edustusjoukkueeseen vuonna 1973, muttei päässyt kauden aikana kentälle. Vuodet 1974–1976 hän edusti toisella sarjatasolla pelannutta Helsingin Palloseuraa. Vuonna 1977 hän palasi HJK:hon ja pelasi seurassa vuoteen 1984 asti. Hän pelasi pääsarjatasolla 198 ottelua ja teki kaksi maalia.

## Ura kääntäjänä
Jalkapallouransa jälkeen Niemi on toiminut kielenkääntäjänä, kääntäen muun muassa televisio-ohjelmia. Niemi on toiminut esimerkiksi Eurovision laulukilpailun tekstittäjänä vuodesta 1991. Hänen Eurovision-laulusuomennoksistaan on kirjoitettu pro gradu -tutkielma.

## Lähteet

## Aiheesta muualla
* Revittelyä, riemua ja riimejä: Euroviisujen kääntäjä Kalle Niemi viihdyttää myös itseään huvittavilla käännöksillä yle.fi
* ”Tyhmäkin biisi alkaa yhtäkkiä elää” : kääntäjän rooli ja tekstitysnormien rikkoutuminen Euroviisujen suomenkielisissä tekstityksissä Haapalainen, Anni. 2017, pro gradu.
François Chau

**François Chau** (s. 26. lokakuuta 1959 Phnom Penh, Kambodža) on kambodžalais-yhdysvaltalainen näyttelijä. Hänet tunnetaan erityisesti Pierre Changin roolista *[[Lost]]issa* ja Silppurin roolista elokuvassa *[[Teinimutanttininjakilpikonnat 2: Mönjän salaisuus]]*. Chau on myös esiintynyt useissa rooleissa televisiosarjoissa kuten *[[24 (televisiosarja)|24]]*, *[[Tähtiportti]]*, *[[Veijari nimeltä Brisco]]*, *[[Kasvottomat sotilaat]]*, *[[Num3rot]]*, *[[Teho-osasto (televisiosarja)|Teho-osasto]]*, *[[Baywatch]]*, *[[Alias (televisiosarja)|Alias]]*, *[[Shark (televisiosarja)|Shark]]*, *[[Greyn anatomia]]*, *[[Kunnian miehet (televisiosarja)|Kunnian miehet]]*, *[[Näkijä]]*, *[[Action Force: The Movie]]* ja *[[9/11: The Twin Towers]]* sekä luutnantti Winston ”Vagabond” Changina videopeleissä *[[Wing Commander III: Heart of the Tiger|Wing Commander III]]* ja *[[Wing Commander IV: The Price of Freedom|Wing Commander IV]]*.

## Aiheesta muualla
*François Chaun virallinen kotisivu
William A. Fraker

**William A. Fraker** (29. syyskuuta 1923 Los Angeles, Kalifornia – 31. toukokuuta 2010 Los Angeles) oli yhdysvaltalainen elokuvaaja. Ennen kuvaajaksi päätymistään hän oli työskennellyt elokuvateollisuuden palveluksessa valokuvaajana, leikkaajana, avustavana kameramiehenä ja kameramiehenä. Frakerin ensimmäinen täyspitkä näytelmäelokuva kuvaajana oli vuonna 1967 valmistunut *[[Paholaisen kolmikko]]*. Fraker myös ohjasi joitain elokuvia. Niistä ensimmäinen oli *[[Monte Walsh]]* vuodelta 1970.

Fraker oli viidesti ehdokkaana parhaan kuvauksen Oscar-palkinnon saajaksi. Ehdokkuudet tulivat elokuvista *[[Etsin sinua Mr. Goodbar]]* (1977), *[[Taivas saa odottaa]]* (1978), *[[1941 – Anteeksi, missä on Hollywood?]]* (1979), *[[Sotaleikit]]* (1983) ja *[[Murphyn romanssi]]* (1985). Elokuvasta *1941 – Anteeksi, missä on Hollywood?* Fraker oli ehdolla myös parhaista erikoistehosteista.

## Valikoitu filmografia

* *[[Paholaisen kolmikko]]* (*Games*, 1967)
* *[[Rosemaryn painajainen]]* (*Rosemary's Baby*, 1968)
* *[[Kultarynnäkön iloiset päivät]]* (*Paint Your Wagon*, 1969)
* *[[Bullitt]]* (1968)
* *[[Monte Walsh]]* (1970) ohjaaja
* *[[Manaaja II: Luopio]]* (*Exorcist II: The Heretic*, 1977)
* *[[Etsin sinua Mr. Goodbar]]* (*Looking for Mr. Goodbar*, 1977) 
* *[[Taivas saa odottaa]]* (*Heaven Can Wait*, 1978)
* *[[1941 – Anteeksi, missä on Hollywood?]]* (*1941*, 1979)
* *[[Sotaleikit]]* (*WarGames*, 1983)
* *[[Murphyn romanssi]]* (*Murphy's Romance*, 1985)
* *[[Taivaallinen rakastaja]]* (*Chances Are*, 1989)
* *[[Street Fighter (elokuva)|Street Fighter]]* (1994)
* *[[Suhteet sekaisin]]* (*Town & Country*, 2001)

## Lähteet
What the Hell

**What the Hell** on kanadalaisen Avril Lavignen ensimmäinen single hänen vuonna 2011 julkaistulta albumiltaan *[[Goodbye Lullaby]]*. Kappaleen sanoituksesta vastasivat Lavigne, Max Martin ja Shellback ja tuotannosta Martin sekä Shellback. Single julkaistiin 10. tammikuuta 2011.

Single sijoittui listojen kärkisijoille monissa maissa. Toiseksi korkeimmalle sijalle se sijoittui Tšekissä ja viidennelle sijalle Unkarissa sekä Uudessa-Seelannissa. Australiassa se ylsi parhaimmillaan kuudenneksi ja Belgiassa (Vallonia) 13:nneksi. Canadian Hot 100 -listalla single oli kahdeksantena ja Billboard Hot 100 -listalla sijalla 11. Australiassa single on myynyt platinalevyyn oikeuttavan määrän.

Lavigne on kertonut, että "What the Hell" -kappale on eniten poppia sisältävä kappale albumilta.

## Lähteet
Edgar Sillman

**Edgar Aleksander Sillman** (30. syyskuuta 1891 Muolaa – 13. helmikuuta 1918 Helsinki) oli suomalainen maisteri, kirjanpitäjä ja kirjailija.

Suomen sisällissodan alkaessa Sillman kuului suojeluskuntaan ja toimi komppanianpäällikkönä. Hänet surmattiin Helsingissä helmikuun puolivälissä.

## Teoksia
* *Kivennavan linna*. Kaukomieli 5/1912
* *Piirteitä Kivennavan pitäjän historiasta Ruotsin vallan aikana*.     Helsinki 1913
* *Mikä oli Riitamaa? *.    Suomen Museolehti 1/1914
* *Historiallisia kansantaruja Kivennavalta*.    Kotiseutu 1915
* *Joululeikit Kivennavalla*.     Kotiseutu 1915
* *Kotiseutututkimus Kivennavalla*.    Kotiseutu 1915
* *Pirukki*.      Kotiseutu 1915
* *Sananen kansantaruista Kivennavalla*.     Kotiseutu 1915
* *Itä vai länsi : kertomus Karjalan vapaustaistelusta*.    Otava 1917
* *Lisiä Lintulan lahjoitusmaan historiaan*.      Kaukomieli 6/1917

## Suomennoksia
* majuri Löffler : *Strategia*, suomentanut Edgar Sillman.     Otava 1917

## Lähteet
* 
* Suomen sotasurmat 1914–1922 
* Teokset Fennica-tietokannasta
Smile (Avril Lavignen kappale)

**Smile** on kanadalaisen Avril Lavignen toinen single hänen vuonna 2011 julkaistulta albumilta *[[Goodbye Lullaby]]*. Kappaleen sanoituksesta vastaavat Lavigne, Max Martin ja Shellback ja tuotannosta Martin sekä Shellback. Single julkaistiin Australiassa 11. huhtikuuta 2011 ja muissa maissa touko-kesäkuussa.

Belgiassa (Flanderi) single sijoittui singlelistan sijalle 15, Australiassa sijalle 28 ja Uudessa-Seelannissa sijalle 30.

## Lähteet
Itävallan jalkapalloliitto

**Itävallan jalkapalloliitto** () on Itävallan jalkapallon hallitseva elin. Liitto perustettiin 1904 ja FIFAan se liittyi 1907. UEFAan se liittyi 1954 eli UEFAn perustamisvuonna. Sen puheenjohtaja on Leo Windtner. Se vastaa Itävallan korkeimmista sarjoista, kuten Itävallan Bundesliigasta, sekä maajoukkueesta.

## Lähteet

## Aiheesta muualla
*Viralliset kotisivut
First Vienna FC

**Fernwärme First Vienna Football Club 1894** eli **Vienna FC** on vuonna 1894 perustettu jalkapalloseura Wienistä. Seura pelaa tällä hetkellä Itävallan toiseksi korkeimmalla tasolla Erste Ligassa. Itävallan mestaruuden seura on voittanut kuudesti (1931, 1933, 1942, 1943, 1944, 1955), Itävallan cupin kolmesti (1929, 1930, 1937), Saksan cupin 1943 ja Mitropa Cupin 1931.

## Lähteet
2. Liga

**2. Liga** on Itävallan jalkapalloilun toiseksi korkein sarjataso Itävallan Bundesliigan jälkeen. Liigan hallitseva mestari on FC Wacker Innsbruck. Sarjan voittaja nousee Bundesliigaan ja huonoin putoaa sarjatasoa alemmas Fußball-Regionalligaan. Toiseksi huonoin karsii Regionalligan kolmen parhaan kanssa kahdesta sarjapaikasta. Liiga on perustettu 1974. Vuonna 2018 se vaihtoi  Erste Liga -nimensä 2. Ligaksi.

## Mestarit

*1974–1975: Grazer AK
*1975–1976: First Vienna FC
*1976–1977: Wiener Sport-Club
*1977–1978: SV Austria Salzburg
*1978–1979: Linzer ASK
*1979–1980: SC Eisenstadt
*1980–1981: FC Wacker Innsbruck
*1981–1982: Austria Klagenfurt
*1982–1983: SV Sankt Veit
*1983–1984: SV Spittal/Drau
*1984–1985: Salzburger AK 1914
*1985–1986: Wiener Sport-Club
*1986–1987: SV Austria Salzburg
*1987–1988: Kremser SC
*1988–1989: Kremser SC

*1989–1990: SV Spittal/Drau
*1990–1991: VfB Mödling
*1991–1992: Linzer ASK
*1992–1993: Grazer AK
*1993–1994: Linzer ASK
*1994–1995: Grazer AK
*1995–1996: FC Linz
*1996–1997: SC Austria Lustenau
*1997–1998: SK Vorwärts Steyr
*1998–1999: Schwarz-Weiß Bregenz
*1999–2000: VfB Admira Wacker Mödling
*2000–2001: FC Kärnten
*2001–2002: ASKÖ Pasching
*2002–2003: SV Mattersburg
*2003–2004: FC Wacker Tirol

*2004–2005: SV Ried
*2005–2006: SC Rheindorf Altach
*2006–2007: LASK Linz
*2007–2008: Kapfenberger SV
*2008–2009: SC Wiener Neustadt
*2009–2010: FC Wacker Innsbruck
*2010–2011: FC Admira Wacker Mödling
*2011–2012: Wolfsberger AC
*2012–2013: SV Grödig
*2013–2014: SC Rheindorf Altach
*2014–2015: SV Mattersburg
*2015–2016: SKN St. Pölten
*2016–2017: LASK Linz
*2017–2018: FC Wacker Innsbruck
*2018-2019: WSG Wattens
Samsung Galaxy Mini

**Samsung Galaxy Mini** on Samsung Electronicsin valmistama pieni älypuhelin, jossa oli laitteen myyntiin tullessa Android 2.2.1 -käyttöjärjestelmä. Myöhemmin (joulukuussa 2011) myynnissä olleissa laitteissa käyttöjärjestämänä on Android 2.3 -käyttöjärjestelmä. Epävirallisia versioita Android 4.4. -käyttöjärjestelmästä on saatavilla Galaxy Minille. Pienestä koostaan huolimatta siinä on 3,14 tuuman näyttö ja muistikorttipaikka. Galaxy Mini on saatavana valkoisena, limenvihreänä, teräksenharmaana ja oranssina.

## Muotoilu
### Mittoja
* Koko: 60,6 &nbsp;mm × 110,4&nbsp;mm × 12,1&nbsp;mm
* Paino (akun kanssa): 108,8&nbsp;g

### Kosketusnäyttö
* Näytön koko: 3,14"
* Resoluutio: 240 x 320 pikseliä
* Toimintaperiaate: TFT

### CPU ja muistit
* 600&nbsp;MHz Qualcomm MSM7227-prosessori
* Sisäinen flash : 160&nbsp;MB
* RAM-muisti 384&nbsp;MB

### Virranhallinta
* 1200&nbsp;mAh akku

## Lähteet
Welwyn Garden City

**Welwyn Garden City** on noin  asukkaan kaupunki Hertfordshiren kreivikunnassa Itä-Englannissa, Lontoon pohjoisreunalla. Sen alueella ei ole kuntia *(unparished area)* ja sen hallinnosta vastaa Welwyn Hatfieldin piirivaltuusto.

Welwyn Garden Citystä tuli Englannin toinen puutarhakaupunki Letchworthin jälkeen 1920-luvulla. Tavoitteena oli yhdistää kaupungin ja maaseudun hyvät puolet.

## Lähteet
Inez (lehti)

**Inez** oli nuorille tytöille suunnattu suomalainen kuukausittainen aikakauslehti. Lehti perustui Disneyn kansainväliseen DNOU-konseptiin, joka lanseerattiin Italiassa syyskuussa 2010. Lehden sisältöön kuului muun muassa nuorten muotia ja kauneutta, julkkishaastatteluita sekä musiikki-, televisio- ja elokuva-arvosteluita. Lehden ensimmäinen numero julkaistiin 28. huhtikuuta 2011 ja viimeinen ilmestyi joulukuussa 2011. Lehti lopetettiin, koska siihen ei ollut enää saatavissa kansainvälistä sisältöä.

Lehden päätoimittajana toimi Heli Koppelo ja se oli suunnattu 10–14-vuotiaille tytöille.

## Lähteet

## Aiheesta muualla
* Inezin kotisivut
* Inez Facebookissa
Martakertin piiri

**Martakertin piiri** (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 1795,1 neliökilometriä. Asukkaita on 19&nbsp;000 henkeä (vuonna 2005).

Vuoristo-Karabahin autonomiseen alueeseen kuulunut piiri on perustettu vuonna 1930. Vuoteen 1939 saakka sen nimenä oli Džerabertin ja myöhemmin Mardakertin piiri. Neuvostoaikana piirin pinta-ala oli 1700 neliökilometriä. Armenialaisten osuus väestöstä laski 89,3 prosentista vuonna 1939 83,1 prosenttiin vuonna 1979. Samaan aikaan azerien osuus nousi 6,9 prosentista 15,8 prosenttiin.

Azerbaidžanin viranomaiset nimesivät Mardakertin piirin Ağdərən piiriksi marraskuussa 1991 ja liittivät sen Tərtərin piiriin lokakuussa 1992. Vuoristo-Karabahin sodassa azerit miehittivät osan Martakertin piiristä ja toisaalta armenialaiset liittivät siihen valtaamiaan alueita. Nykyisellään piiri rajoittuu pohjoisessa ja idässä Azerbaidžanin hallussaan pitämiin alueisiin, etelässä Vuoristo-Karabahin tasavallan Askeranin ja Qašataghin piireihin sekä lännessä Šahumjanin piiriin. Hallinnollinen keskus on Martakertin kaupunki, josta on 60 kilometriä tasavallan pääkaupunkiin Stepanakertiin. Asukkaista 99,8 % on armenialaisia.

## Lähteet
Olivier Pantaloni

**Olivier Pantaloni** (s. 13. joulukuuta 1966) on ranskalainen jalkapallovalmentaja ja entinen hyökkääjä. Kesästä 2024 lähtien hän on toiminut FC Lorientin päävalmentajana.

## Ura pelaajana

Bastiassa syntynyt Pantaloni aloitti pelaajauransa Gazélec Ajaccion junioriorganisaatiossa 1976. Hän pelasi seurassa vuoteen 1985, jolloin siirtyi ammattilaiseksi mantereelle OGC Nicen joukkueeseen. Pantaloni pelasi Nicessä kolmen kauden ajan, kunnes palasi takaisin Korsikalle ja liittyi SC Bastian organisaatioon. Pantaloni pelasi Division 2:ssa kaksi hyvää kautta. Pelattuaan kauden 1990–1991 FC Martigues’ssa Pantaloni siirtyi AS Saint-Étienneen. Ura ASSEssa ei kuitenkaan lähtenyt lentoon ja vain yhden kauden jälkeen hän palasi takaisin Gazélec Ajaccioon, jossa oli uransa aloittanut. Kaudella 1993–1994 hän yritti vielä läpimurtoa ASSEssa, mutta tuloksettoman kauden jälkeen Pantaloni siirtyi AC Ajaccioon, jossa hän pelasi uransa loppuun saakka. Pantalonin pelaajauran aikana Ajaccio nousi amatöörisarja CFA2:sta aina Division 2:een saakka. Hän lopetti pelaajauransa seurassa vuonna 2000. 

### Meriitit pelaajana

* CFA2: 1996
* CFA: 1997
* National: 1998

## Ura valmentajana

Pelaajauransa jälkeen Pantaloni jatkoi työskentelyä jalkapallon parissa AC Ajaccion apulaisvalmentajana. Fysiikkavalmennukseen keskittynyt Pantaloni toimi tässä tehtävässä aina helmikuuhun 2009 saakka. Vuosina 2003–2005 hän toimi myös Ajaccion reservijoukkueen päävalmentajana Korsikan aluesarjassa ja Ranskan amatööriliigassa. Lisäksi hän toimi syys-lokakuussa 2004 Ajaccion edustusjoukkueen väliaikaisena päävalmentajana Dominique Bijotat’n potkujen jälkeen.

Helmikuussa 2009 Pantaloni nousi toistamiseen Ajaccion päävalmentajaksi.  Pantalonin johdolla Ajaccio selvisi vaikeasta kaudestaan putoamatta Ligue 2:sta, ja hän sai jatkaa tehtävässään. Ensimmäisellä täydellä kaudellaan hän nosti Ajaccion sijalle 13. Täysosuma tuli kuitenkin kaudella 2010–2011, kun Pantaloni luotsasi Ajaccion sarjakakkoseksi. Tuloksen myötä seura palasi pääsarjaan viiden vuoden tauon jälkeen.  Pantalonin johdolla Ajaccio onnistui etukäteisarvioita paremmin ja säilytti hyvän kevätkauden myötä sarjapaikkansa liigassa. Kesäkuun puolivälissä Pantaloni erosi yllättäen tehtävästään. 

Kesäkuussa 2013 Pantalonista tuli Ligue 2:ssa pelaavan Toursin päävalmentaja.  Hän luotsasi Toursin turvallisesti sarjan keskikastiin kaudella 2013/14, kun seura oli kahdeksas. Hän erosi tehtävästään lokakuussa 2014, kun Tours oli sarjan toiseksiviimeiseksi. 

Marraskuussa 2014 Pantaloni palasi jälleen takaisin AC Ajaccion päävalmentajaksi.  Pantalonin johdolla heikon kauden pelannut Ajaccio välttyi täpärästi putoamasta Ligue 2:sta. Menestys antoi Pantalonin alaisuudessa odottaa itseään, kunnes kauden 2021/22 päätteeksi hän johdatti joukkueen Ligue 2:ssa toiseksi ja nousuun pääsarjatasolle.

### Meriitit valmentajana

* Ligue 2
**Hopeaa: 2011

## Lähteet
Kidderminster

**Kidderminster** on noin  asukkaan kaupunki Worcestershiren kreivikunnassa läntisessä Keski-Englannissa, Birminghamista länsilounaaseen. Se on Wyre Forestin hallintopiirin suurin kaupunki ja Worcestershiren kolmanneksi suurin kaupunki. Kaupunki sijaitsee Stourjoen ja Staffordshiren–Worcestershiren kanavan varrella. Kidderminster on kuuluisa perinteikkäästä mattoteollisuudestaan, joka tuottaa merkittävän osan Isossa-Britanniassa valmistetuista matoista – kaupungin suurin työllistäjä onkin mattovalmistaja Brintons.

Kidderminster on saksalaisen Husumin ystävyyskaupunki.

## Historia
Kidderminsteristä käytettiin nimeä *Stour-in-Usmere*, kun Mercian kuningas Ethelbald luovutti vuonna 736 sen maat päällikkö Cyneberghtille. Myöhemmin se päätyi Worcesterin piispalle ja edelleen vuonna 816 Mercian kuninkaalle Coenwulfille. Anglosaksit kutsuivat sitä nimellä *Chiderminster*; saksin kielen sana *chid* tarkoittaa ’kukkulaa’ ja *dur* ’vettä’ ja loppuosa *minster* viittaa puolestaan siihen, että kylässä oli kirkko. Domesday Bookissa (1086) alkuperäinen nimi oli vääntynyt muotoon Kidderminster. Paikalla oli kuninkaallinen kartano Henrik II:n valtakaudelle (1154–1189) saakka, jolloin kuningas luovutti kartanonherruuden Bassettin suvulle.

Kidderminster sai pitkään vaurautensa kangaskaupasta, josta varhaisin kirjallinen maininta on vuodelta 1334. Vuodesta 1735 alkaen matot alkoivat syrjäyttää villatuotteet kaupungin tärkeimpänä kauppatavarana. Mattoteollisuus lähti kunnolla nousuun, kun William Brinton avasi Kidderminsteriin ensimmäisen tehtaansa 1785, ja nousua kiihdyttivät entisestään uudet kutomakoneet sekä kaupungin keskeinen sijainti ja sen keskustaan rakennettu Staffordshiren–Worcestershiren kanava. Mattoteollisuus kärsi 1970-luvulla halpatuonnista ja tuotantokustannusten kasvusta, mutta se on silti onnistunut pysymään kaupungin tärkeimpänä työllistäjänä.

## Kuuluisia asukkaita
* Richard Baxter (1615–1691), puritaanipappi, aloitti papinvirkansa Kidderminsterissä 1641.
* Rowland Hill (1795–1879), opettaja ja englannin postilaitoksen uudistaja, syntyi kaupungissa.
* Peter Collins (1931–1958), kilpa-autoilija ja F1-kuljettaja, syntyi kaupungissa.

## Lähteet
Walter Reisch

**Walter Reisch** (23. toukokuuta 1903 Wien, Itävalta-Unkari – 28. maaliskuuta 1983 Los Angeles, Kalifornia, Yhdysvallat) oli itävaltalaissyntyinen elokuvaohjaaja ja -käsikirjoittaja. Reisch oli Oscar-ehdokkaana kaikkiaan neljä kertaa. Palkinnon parhaasta alkuperäiskäsikirjoituksesta hän sai elokuvasta *[[Titanic (vuoden 1953 elokuva)|Titanic]]* (1953).

## Valikoitu filmografia

* *[[Harha-askel (vuoden 1935 elokuva)|Harha-askel]]* (*Escapade*, 1935)
* *[[Ninotchka]]* (1939)
* *[[Kaasuvalo]]* (*Gaslight*, 1944)
* *[[Niagara (elokuva)|Niagara]]* (1953)
* *[[Titanic (vuoden 1953 elokuva)|Titanic]]* (1953)

## Lähteet
Ezon tasavalta

**Ezon tasavalta** () oli lyhytikäinen Hokkaidon saarella sijainnut valtio. Sen perustivat Boshin-sodan aikana häviämässä olleet Tokugawa-shōgunaatin joukot. Kapinalliset valtasivat koko Hokkaidon saaren vuoden 1868 loppuun mennessä. Tasavalta perustettiin 27. tammikuuta 1869.

Hakodaten taistelun jälkeen 27. kesäkuuta 1869 tasavallan joukot antautuivat, ja alue liitettiin takaisin Japaniin.

Yhdysvaltailaista hallintomallia muistuttava hallinto luotiin yhteistyössä ranskalaisten kanssa. Tasavallan presidentin virkaa hoiti shogunaatin varakomentajana toiminut Enomoto Takeaki, joka tasavallan kaaduttua joutui vankeuteen kolmeksi vuodeksi, mutta josta tuli sittemmin uudistuneen Japanin merivoimien vara-amiraali. 

## Lähteet

* 

### Viitteet

## Aiheesta muualla

* Historia.net: ”Kaksitoista unohdettua valtiota”
Esselpää

**Esselpää** on kylä Salon kaupungissa Varsinais-Suomessa. Kylä sijaitsee Kemiön saaren koillisnurkassa entisen Angelniemen kunnan alueella. Esselpäätä rajaavat Tuiskula, Peksala ja Halikonlahti. Nykyisin kylässä on vain kesähuviloita ja loma-asuntoja.

Kylämuotoista asutusta Esselpäässä on ollut jo luultavasti varhaiskeskiajalla, sillä se on kuulunut niin sanotun suomalaisen vero-oikeuden piiriin. Varhaisimmissa lähteissä kylän nimi on kirjoitettu muotoon Eselpää. Kylän läpi kulki ennen Tuiskulan ja Peksalan välinen kylätie, joka nyttemmin on katkaistu. Myös kylän rakennuskanta on muuttunut kesähuviloiksi ja -mökeiksi.

Esselpään kyläalue on entistä viljelysmaata ja epätasaista metsikköä. Kallioinen Palomäki leimaa kylämiljöötä samoin kuin Halikonlahti, josta avautuu näkymä Vartsalansaareen ja Kaisaareen.

## Lähteet
Mudazumo Naki Kaikaku

***Mudazumo Naki Kaikaku*** (ムダヅモ無き改革,  tai *The Legend of Koizumi*) on vuosina 2006–2011 julkaistu satiirinen manga, jonka on luonut Hideki Ohwada. Sen päähenkilö on Japanin entinen pääministeri Jun'ichirō Koizumi, joka pitää maiden välisiä suhteita yllä pelaamalla mah-jongia maiden johtajien kanssa. Mangan pohjalta julkaistiin kolmejaksoinen anime 26. helmikuuta 2010.

## Hahmot
Vaikka sarjan hahmot perustuvatkin oikeisiin poliitikkoihin, sarjan tapahtumat ovat kuvitteellisia. Japanin entinen pääministeri Jun'ichirō Koizumi on sarjan päähenkilö. Muita sarjan hahmoja ovat muun muassa Japanin entinen pääministeri Tarō Asō, Yhdysvaltain presidentti George W. Bush, Pohjois-Korean johtaja Kim Jong-il, Kiinan presidentti Hu Jintao ja Venäjän pääministeri Vladimir Putin.

## Aiheesta muualla
* Mudazumo Naki Kaikaku (manga) Anime News Networkissa 
* Mudazumo Naki Kaikaku (anime) Anime News Networkissa 
* Animesarjan viralliset Internet-sivut
The Writ of Sword

**The Writ of Sword** on suomalaisen folk metallia soittavan Crimfall-yhtyeen toinen studioalbumi, joka julkaistiin 23. maaliskuuta 2011.

## Kappaleet
# 
# 
# 
# 
# 
# 
# 
# 
# 

## Kokoonpano
;Yhtye
* Jakke Viitala – kitara, soinnutus, musiikkiohjelmointi
* Mikko Häkkinen – laulu
* Helena Haaparanta – laulu
* Miska Sipiläinen – basso
* Janne Jukarainen – rummut

;Vierailevat muusikot
* Ville Sorvali – laulu
* Warlord Nygård – laulu
* Tapio Wilska – ääni (pappi)
* Vreth – laulu
* Henri "Kallavesj" Sorvali – haitari
* Olli Vänskä – viulu
* Esa Korja – sello
* Amanda Kauranne – munniharppu
Anti Katajosto, Hanne Rouvali, Helena Haaparanta, Karoliina Virkkunen, Markus Montola, Miska Sipiläinen, Pertti Lehto, Sami Heikura, Sami Huikko, Tiina Lahti, Vera Schneider – kuorolaulu
* Ezra James, Jaakko Holopainen, Jakke Viitala, Joonas Rynö, Mikko Häkkinen, Miska Sipiläinen, Olli Häkkinen, Peter Tokoi – kuoro

;Tuotanto
* Jakke Viitala – tuottaja, äänittäjä
* Sami Arola – äänittäjä
* Jukka Ruostila – avustava äänittäjä
* Jakke Viitala – muu äänittäjä
* Jens Bogren – masteroija
* Olli Häkkinen – valokuvat, graafinen suunnittelu
* Wroth Studio – valokuvat
* Anni Lipponen – meikit

## Arvostelut
* Angry Metal Guy: 
* Imperiumi.net: 
* Kaaoszine.fi: 9/10
* Soundi: 

## Lähteet

## Aiheesta muualla
* Discogs
*
Kultapyrstöt

**Kultapyrstöt** (*Psarocolius*) on turpiaalien heimoon kuuluva varpuslintusuku. Kultapyrstöjen sukuun kuuluu BirdLife Suomen mukaan 9 lajia.

## Kultapyrstöihin kuuluvia lajeja
* Andienkultapyrstö *Psarocolius atrovirens*
* Choconkultapyrstö *Psarocolius cassini*
* Isokultapyrstö *Psarocolius bifasciatus*
* Kastanjakultapyrstö *Psarocolius montezuma*
* Kultapyrstö *Psarocolius decumanus*
* Mustakultapyrstö *Psarocolius guatimozinus*
* Oliivikultapyrstö *Psarocolius viridis*
* Ruskokultapyrstö *Psarocolius angustifrons*
* Seepiakultapyrstö *Psarocolius wagleri*

## Lähteet
Landry Chauvin

**Landry Chauvin** (s. 7. joulukuuta 1968) on ranskalainen jalkapallovalmentaja ja entinen amatöörijalkapalloilija. Kesästä 2022 lähtien hän on toiminut Ranskan alle 20-vuotiaiden maajoukkueen päävalmentajana.

## Ura

Chauvin ei onnistunut luomaan merkittävää pelaajauraa, vaan pelasi amatööritasolla muun muassa Stade Lavallois'ssa. Ura jalkapallon parissa aukeni kuitenkin valmennustehtävien kautta, kun hän vuonna 1992 liittyi Stade Rennes'n organisaatioon. Hän työskenteli pitkään Rennes'n *centre de formation'ssa* kehittäen seuran nuorisovalmennusta ja valmentaen eri ikäluokkien juniorijoukkueita.

Vuonna 2003 hän nousi Rennes'n U18-joukkueen päävalmentajaksi ja luotasi joukkueensa nuorten Coupe Gambardellan mestariksi. Chauvin'n ryhmässä pelasivat muun muassa Jacques Faty, Yoann Gourcuff ja Jimmy Briand. Seuraavana vuonna hän johdatti junioreista koostuneen Rennes'n reservijoukkueen Ranskan reservimestariksi. Pelaajat vaihtuivat, mutta Chauvin jatkoi hyvää työtä voittaen toistamiseen reservimestaruuden 2007.

Vuonna 2007 hän nousi Rennes'n edustusjoukkueen apulaisvalmentajaksi, mutta Pierre Dréossin jätettyä valmentajan tehtävät joulukuussa siirtyi myös Chauvin syrjään. Hän suoritti diplomivalmentajan tutkinnon ja päävalmentajauransa hän pääsi aloittamaan kesällä 2008, kun CS Sedan Ardennes palkkasi hänet José Pasqualettin seuraajaksi. 

Sedanissa alku oli vaikea, kun seura sijoittui kahdella ensimmäisellä kaudella Ligue 2:n keskikastiin. Seurajohto oli kuitenkin tyytyväinen Chauvin'n työhön ja hän sai jatkaa. Kaudella 2010/11 menestystä tulikin jo paremmin ja marraskuussa 2010 hän allekirjoitti kesään 2011 ulottuvan jatkosopimuksen seuran kanssa.  Sedan taisteli pitkään noususta pääsarjaan, mutta jäi lopulta viidenneksi. 

Kauden 2010/11 jälkeen Chauvin jätti Sedanin ja siirtyi FC Nantes Atlantiquen päävalmentajaksi.  Chauvinin johdolla Nantes sijoittui kaudella 2011/12 yhdeksänneksi. Yhteistyö puheenjohtaja Waldemar Kitan kanssa ei sujunut kitkatta ja kauden jälkeen Chauvin jätti seuran siirtyen liigassa niukasti säilyneen Stade Brestois'n päävalmentajaksi.  Kausi 2012/13 ei sujunut Brestois'lta menestyksekkäästi. Kohtuullisen syksyn jälkeen vielä keskikastissa keikkunut seura vajosi kevään aikana putoamistaisteluun. Chauvin sai potkut tehtävstään huhtikuun alussa. 

Tammikuussa 2014 Chauvinista tuli tunisialaisseura Club Africainin päävalmentajana.  Hän sai potkut jo helmikuun lopussa huonojen tulosten vuoksi. 

Syyskuussa 2014 Chauvin jatkoi uraansa SM Caenin valmennuskeskuksen johtajana. Helmikuussa 2015 hän jätti seuran ja palasi takaisin Stade Rennes'n valmennuskeskuksen johtajaksi. Neljän Rennes-vuoden jälkeen Chauvin palasi valmennustehtäviin vuonna 2019, kun hänestä tuli Marokon maajoukkueen apuvalmentaja. Vuoden jälkeen hän siirtyi Ranskan jalkapalloliiton palvelukseen maan alle 18-vuotiaiden poikien maajoukkuevalmentajaksi. Hän on valmentanut sen jälkeen myös alle 19-vuotiaiden maajoukkuetta ja kestästä 2022 lähtien alle 20-vuotiaiden maajoukkuetta.

## Meriitit

* Coupe Gambardella: 2004
* Ranskan reservijoukkueiden mestaruus (2): 2004, 2007

## Lähteet
Kasikit

**Kasikit** (*Cacicus*) on turpiaalien heimoon kuuluva varpuslintusuku. Kasikkien sukuun kuuluu BirdLife Suomen mukaan yhdeksän lajia.

## Kasikkeihin kuuluvia lajeja
* Andienkasikki *Cacicus chrysonotus*
* Kultaperäkasikki *Cacicus cela*
* Kypäräkultapyrstö *Cacicus oseryi*
* Naponkasikki *Cacicus sclateri*
* Pikkukasikki *Cacicus chrysopterus*
* Pikkukultapyrstö *Cacicus latirostris*
* Punaperäkasikki *Cacicus uropygialis*
* Selvakasikki *Cacicus koepckeae*
* Tuliperäkasikki *Cacicus haemorrhous*

## Lähteet

## Aiheesta muualla
*ITIS: Cacicus (englanniksi)
Livingston (Skotlanti)

**Livingston** () on kaupunki Skotlannissa, Yhdistyneessä kuningaskunnassa. Kaupunki sijaitsee Edinburghin ja Glasgown välisen moottoritien varrella ja siihen on junayhteydet, joskaan ei kaupungin keskukseen. Livingston on West Lothianin hallintoalueen laajin kaupunki. Kaupungin asukasluku on 53&nbsp;670. 

Kaupunki perustettiin vuonna 1962. Se oli aluksi riippuvainen kivihiili- ja öljyliuskekaivoksista, mutta myöhemmin sinne on kehittynyt tietokonelaite- ja ohjemistoteollisuutta. 

## Lähteet

## Aiheesta muualla
Maidenhead

**Maidenhead** on noin  asukkaan kaupunki Berkshiren kreivikunnassa Kaakkois-Englannissa. Se sijaitsee Thamesjoen varrella, noin 41 kilometriä Lontoon keskustasta länteen ja 19 kilometriä Readingistä itään. Hallinnollisesti se toimii Windsorin ja Maidenheadin yhtenäishallintopiirin keskuspaikkana eikä sillä ole kunnallista itsehallintoa (*unparished area*).

Maidenheadin alueelta on löytynyt joitakin huviloita jo roomalaisvallan ajalta. Kerrotaan, että 800-luvulla tanskalaiset viikingit nousivat maihin Maidenheadissa matkallaan Readingiin. Siihen aikaan kylän keskustan nimi oli South Ellington. Kun se yhdistyi jokivarren kahlaamo- ja telakkapaikkaan nimeltä Maiden-hythe, kaupunki sai nykyisen nimensä.

Ensimmäinen silta Thamesin yli rakennettiin jonkin verran ennen vuotta 1255, jolloin Henrik III määräsi maantien levennettäväksi. 1700-luvulla kaupungissa oli useita majataloja, ja se oli maan postivaunuliikenteen vilkkaimpia kauttakulkupaikkoja. Maidenheadissa on kuuluisa Isambard Kingdom Brunelin suunnittelema rautatiesilta vuodelta 1838. Sen tiilistä tehdyt siltakaaret olivat aikanaan maailman pisimmät ja matalimmat. Oikeanpuoleisen kaaren sisällä kuuluu erikoinen kaiku. Nykyisin junamatka Lontoon Paddingtoniin kestää puolisen tuntia.

## Lähteet

## Aiheesta muualla
Geir Bjørklund

**Geir Bjørklund** (s. 20. huhtikuuta 1969 Mo i Rana) on norjalainen lääketieteellinen kirjailija, lehtimies ja toimittaja. Hän on World Association of Medical Editorsin jäsen.

Bjørklund tunnetaan parhaiten biologisten lääkkeiden aktiivisena kannattajana. Hän on myös Tenner & Helse - ja Nordisk Tidsskrift for Biologisk Medisin -lehtien perustaja ja entinen päätoimittaja. Hän on konsultoinut Statens helsetilsyniä .

## Lähteet

## Aiheesta muualla
* Geir Bjørklundin artikkeleja
Drifter (albumi)

**Drifter** on Soma Manucharin ensimmäinen albumi. Albumi julkaistiin 16. helmikuuta 2011 digitaalisesti. Manuchar työsti albumia suomalaisista tuottajista muun muassa Hannu Korkeamäen, Lasse Kurjen, Janne Huttusen ja Nalle Ahlsdtedt sekä Kyösti Salokorven kanssa.

Ensimmäisenä albumilta julkaistiin maxi-singlenä *Janie* jo vuoden 2009 lopussa. Singlellä on Art Sacamanon sekä muun muassa 50 Centille, Pitbullille ja Justin Bieberille materiaalia tuottanut MGI aka Henri Lanz:n remixit. Toinen singlejulkaisu oli *Crazy ’Bout The Boy* maaliskuussa 2010. Manuchar kutsuttiin vuoden 2011 Euroviisukarsintoihin loppuvuodesta 2010, joihin hän lähti kappaleellaan *[[Strong (kappale)|Strong]]*. Se julkaistiin singlenä 7. joulukuuta 2010. *Strong* kilpaili toisessa alkukarsinnassa 21. tammikuuta 2011 muun muassa viisut voittanutta Paradise Oskaria vastaan, mutta ei selvinnyt finaaliin.

**Drifter** sai ristiriitaisen vastaanoton. Myös *Strongin* valinta euroviisukarsintaan on mietityttänyt ihmisiä. Neljäntenä singlenä kesäkuun 2011 puolessavälissä albumilta julkaistiin "Making My Heart Beat".

## Kappaleet
#Janie
#Crazy ’Bout the Boy
#Hiding From the Beat
#Making My Heart Beat
#Strong 
#Drifter
#Silhouette 
#Scream  
#Crash & Burn 
#Never Felt It Really   

## Singlet

## Listasijoituksia

## Lähteet
Teemu Lampinen

**Teemu Lampinen** (s. 23. tammikuuta 1981 Hollola) on entinen suomalainen jalkapalloilija. Hän oli pelipaikaltaan vasen laitahyökkääjä.

Lampinen aloitti pääsarjauransa FC Lahdessa vuonna 2000. Hän edusti seuraa vuodet 2000–2002 ja pelasi loppukauden 2002 Kakkosessa pelanneissa Lahden Työväen Palloilijoissa. Kaudeksi 2003 Lampinen palasi pääsarjatasolle ja edusti FC Jokereita. Kaudet 2004–2005 hän pelasi Ykkösen FC Kuusankoskessa ja FC Hämeenlinnassa. Tämän jälkeen Lampinen on edustanut alemmilla sarjatasoilla FC City Starsia.

## Lähteet
Strong (kappale)

**Strong** on Soma Manucharin kappale debyyttialbumiltaan Drifter. *Strong* julkaistiin digitaalisesti 7. joulukuuta 2010 ja se palvelee kolmantena singlenä albumilta. Manuchar osallistui tällä kappaleellaan Suomen vuoden 2011 Euroviisukarsintoihin tammikuussa 2011. *Strong* kilpaili toisessa alkukarsinnassa jääden kuitenkin finaalin ulkopuolelle. Myöhemmin ilmoitetuissa sijoituksissa ilmeni, että kappale oli jäänyt oman alkukarsintansa viimeiseksi.

*Strong* on Ellen T.:n ja Antti C.:n säveltämä ja sanoittama sekä heidän lisäksi sovituksessa ovat olleet mukana myös Kim Wennerström ja Elof Loelv.

## Kappaleet
;Digisingle
#

## Musiikkivideo

Kappaleen *Strong* musiikkivideo julkaistiin Manucharin Youtube ja VEVO-kanavilla 17. tammikuuta 2011.. Videolla nähdään Soma tanssimassa Nelosen Dance-ohjelmasta tutun Markku Haussilan kanssa. Tunnelma on katkera, kolkko sekä hieman vihainen. Video on kuvattu betoniseinää vasten sillan alla. Siinä näytetään Manuchar hänelle tyypillisessä korkeassa ponihännässä sekä mustassa asussa, joka peittää vastakkaiset olkapään ja jalan. Olkapäässä hänellä on kimalteleva koriste. Video on lähes mustavalkoinen.

## Lähteet
Pehkeenlampi

**Pehkeenlampi** on lampi Utajärven kunnassa, Sanginkylästä hieman etelään seututie 837:n lähettyvillä Pehkeensuo 1 -nimisen turvetuotantoalueen pohjoislaidalla. Lammella ei ole laskuojaa, vetensä se saa läheiseltä suolta. Myös lammen rannat ovat suota, rannat ja lammen ympäristö ovat asumattomia eikä lammelle ole mitään tieyhteyttä tai polkua.

## Lähteet
Kovelinlampi

**Kovelinlampi** on erittäin pieni lampi Utajärven kunnassa, Sanginkylästä hieman etelään seututie 837:ltä Pehkeensuo 3 -nimisen turvetuotantoalueen ohi Saunamaat-kankaalle menevän metsäautotien lähettyvillä. Saunamaiden ja Kovelinkankaan välissä olevalla lammella ei ole laskuojaa, se saa vetensä läheiseltä suolta. Lammen ympäristössä ei ole asutusta.

## Lähteet
Ezzatollah Sahabi

**Ezzatollah Sahabi** (5. toukokuuta 1930 – 31. toukokuuta 2011) oli iranilainen tutkija, humanisti, demokratia-aktivisti, poliitikko ja parlamentin jäsen. Hän oli iranilaisen kansallispuolueen uskonnollisen liikkeen johtaja vuodesta 2003 kuolemaansa 2011.

Sahabi oli nykyisin kielletyn lehden *Iran-e Farda* (*Huomisen Iran*) toimituspäällikkö.

## Yksityiselämä
Sahabi syntyi 5. toukokuuta 1930 Teheranissa Iranissa. Hänen isänsä Yadollah Sahabi oli yksi Iranin vuoden 1979 vallankumouksen vaikuttajista.

Sahabi oli naimisissa Zahra Ataein kanssa, jonka eno oli Mehdi Bazargan. Heillä oli yksi poika ja tytär. Huhtikuussa 2011 Sahabia hoidettiin Persian sairaalassa, ja 1. toukokuuta 2011 hän vaipui koomaan. Hän kuoli 81-vuotiaana 31. toukokuuta 2011.

Sotilaat ja Sahabin kannattajat sekä perhe ottivat yhteen seuraavana päivänä hänen hautajaisissaan, ja siinä yhteydessä Sahabin tytär Haleh Sahabi kuoli. Hän kuoli sydänpysähdykseen.

## Lähteet
Jani Juntunen

**Jani Juntunen** on suomalainen radiojuontaja, joka juontaa *[[Suomen virallinen lista#TV- ja radio-ohjelmat|Suomen virallinen lista]]* -ohjelmaa sunnuntaisin kello 12–14 kolmella eri radiokanavalla: Radio Suomipopilla, Radio Aallolla ja Radio Rockilla. Ennen Radio Suomipoppia hän on työskennellyt kanavilla Radiomafia, YleX, YleQ, Radio Aalto ja Radio Rock. Paitsi radiossa, hän on juontanut myös televisiossa, 1990-luvulla Yle TV1:n nuortenohjelmissa *N.Y.T.* ja *Lista*. Hän on myös selostanut Yleisradion televisiolähetyksiä Eurovision laulukilpailusta vuosina 1999, 2000 ja 2001.

## Lähteet
2101 Adonis

**2101 Adonis** on Maan lähelle tuleva pikkuplaneetta, joka kuuluu Apollo-asteroideihin. Adoniksen löysi E. Delporte vuonna 1936. Pikkuplaneetta sai nimensä kreikkalaisen mytologian Adoniksen mukaan. Ennen nimeämistään asteroidi tunnettiin tunnuksella **1936 CA**. Pikkuplaneetta kuitenkin katosi pian löytymisensä jälkeen. Charles Kowal löysi Adoniksen uudestaan 14. helmikuuta vuonna 1977, jolloin asteroidi oli ollut hävinneenä jo 41 vuotta. Adonis oli vasta toinen löydetty Apollo-asteroidi (vain 1862 Apollo itse oli löydetty ennen sitä). Adonikseen on havaittu todennäköisesti liittyvän meteoriparvia, mikä viittaisi siihen että pikkuplaneetta olisi loppuun palanut komeetta. Pikkuplaneetta Adonis esiintyy myös *[[Tintin seikkailut]]* *[[Tintti kuun kamaralla]]* sarjakuvakirjassa.

Asteroidi ohittaa Maan lähimmillään  astronomisen yksikön päästä ja sitä pidetään mahdollisesti vaarallisena. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . 

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Michael Kidd

**Michael Kidd** (12. elokuuta 1915 New York, New York – 23. joulukuuta 2007) oli yhdysvaltalainen koreografi. Kidd suoritti  insinööriopintoja kunnes hän sai stipendin The School of American Ballet´hen. Hän työskenteli sekä Broadwaylla että elokuvien parissa. Kidd teki koreografian muun muassa elokuviin *[[Iskelmäkaruselli]]* (1943), *[[Seitsemän veljeksen morsiamet]]* (1954) ja *[[Hello, Dolly! (elokuva)|Hello, Dolly!]]* (1969). Ohjaajana hän oli vuonna 1958 valmistuneessa elokuvassa *[[Hilpeä hulivili]]*, jonka pääosassa näytteli Danny Kaye. Kidd sai viisi Tony-palkintoa teatterityöstään ja vuonna 1996 hän sai Oscar-kunniapalkinnon.

## Lähteet

## Aiheesta muualla
* Michael Kiddin muistokirjoitus Helsingin Sanomissa
Vieras kartanossa

**Vieras kartanossa** (*The Little Stranger*) on brittiläisen kirjailijan Sarah Watersin viides romaani. Englanninkielinen alkuteos on ilmestynyt 2009, Helene Bützowin suomennos 2011 Tammen kustantamana. 

*Vieras kartanossa* -teoksen tapahtumien ajankohta on 1940-luku, toisen maailmansodan jälkeinen aika. Teos on Edgar Allan Poen goottilaisen kauhun (muun muassa kertomus "Usherin talon häviö") perinteestä ammentava kertomus suuresta maalaiskartanosta Hundreds Hallista, jonka asukkaat eivät pysty enää huolehtimaan varoja nielevästä talostaan, vaikka myyvät kiinteää ja irtainta omaisuuttaan. Tarinan kertoja on perhelääkäri tohtori Faraday, joka hoitaa sodassa vammautunutta perheen poikaa Rodia ja palvelustyttöä Bettya. Äiti, vanharouva Ayres, on kutsunut tyttärensä, Rodin sisaren, Carolinen kotiin kantamaan vastuuta veljestä. Tohtori Faradayn kohtalo kietoutuu yhteen perheen ja kartanon kanssa tarinassa, jossa yhdeksi päähenkilöksi nousee myös itse kartano, jossa pahat voimat riehuvat. Lukijaa koukutetaan myös viittauksilla englantilaisen kirjallisuuden helmiin Dickensiin ja Henry Jamesiin.

Aiemmissa romaaneissaan lesbohahmoja kuvannut Waters kertoo valinneensa kertojaksi mieluummin juuri miehen, vaikka tapahtuma-aikaan Britanniassa oli jo paljon naislääkäreitä. Mieslääkäri edustaa hänen mielestään juuri sitä perinteistä oppinutta tarkkailijaa, jollainen esiintyy usein tämän kirjallisuudenlajin kertojissa. 

Kirjailija Waters taustasta löytyy yhteyksiä tarinaan, sillä hänen omat isovanhempansa ovat aikoinaan olleet suuren kartanon palveluskuntaa. Teoksessa Waters kuvaa brittiläisen yhteiskunnan luokkajärjestelmää, joka erityisesti vielä 1940-luvulla oli voimissaan vaikkakin hiljalleen murtumassa, kun sodanjälkeinen maailma tarjosi uusia mahdollisuuksia. Vanhaan järjestelmään sitoutuneita uusi tilanne pelotti, kuten Waters hyvin osoittaa kuvatessaan kartanon emännän rouva Ayresin suhtautumista naapurustoon.

## Palkinnot ja tunnustukset
Teos oli Man Booker Prizen kaunokirjallisuuspalkinnon finalistien joukossa vuonna 2009, ja samana vuonna se oli ehdokkaana Shirley Jackson -palkinnon saajaksi Stonewall Awards valitsi hänet vuoden kirjailijaksi, ja hänet kutsuttiin Royal Society of Literaturen jäseneksi.

## Vastaanotto
Romaanista on sanottu, että se on viihdyttävä ja niin omintakeinen, että se kiinnostaa sekä historiallisen romaanin että kauhukirjallisuuden ystäviä, ja Helene Bützowin käännöstä pidetään eleganttina, hivenen vanhahtavana kuten teoksen henkeen sopii. 

## Lähteet

## Aiheesta muualla
*''Vieras kartanossa'' Tammen sivuilla 
*''Vieras kartanossa'', Kiiltomato.net
Brewster Aeronautical Corporation

**Brewster Aeronautical Corporation** oli Long Islandilla vuonna 1932 perustettu lentokone- ja puolustuvälinevalmistaja. Yhtiö valmisti alussa lentokoneen osia.

Vuonna 1932 ilmailuinsinööri James Work osti Brewster-yhtiön lentokoneosaston 30 000 dollarilla ja perusti Brewster Aeronautical Corporation-yhtiön. Brewster valmisti aluksi vesitasokoneiden kellukkeita ja lentokoneiden siipipaneeleja. Kun pääinsinööri Dayton Brown tuli yhtiöön alkoi Brewster myös suunnittelemaan tuotteita. Brewster operoi lopulta kolmea lentokonetehdasta New Yorkissa Long Island Cityssä (Queensissa), New Jerseyn Newarkissa ja vuodesta 1941 alkaen Pennsylvanian Warminster Township:issa. 

Brownin ensimmäisenä suunnittelema lentokone oli kaksipaikkainen tiedustelupommikone Brewster SBA, joka lensi ensimmäisen kerran 1936 - myöhemmin koneen valmistaminen siirtyi Naval Aircraft Factory:lle, joka valmisti konetta tyyppimerkinnällä SBN-1. 

Vuonna 1936 yhtiö suunnitteli Brewster F2A-hävittäjän. Prototyyppi lensi ensilentonsa 2. joulukuuta 1937.

Brewster SB2A Buccaneer oli lentokone joka kehitettiin SBAn perustella. SB2A oli suurempi ja siinä oli tehokkaampi moottori. Se lensi ensimmäisen kerran 1941. Buccaneer oli tyypiltään verrattavissa Curtiss SB2C Helldiver-koneeseen, joka oli syöksypommittaja/torpedopommittaja.

Loppuaikoina Brewster Aeronautical Corporation kärsi useista ongelmista. Yhtiö oli kasvanut muutamassa vuodessa suhteellisen pienestä lentokoneosavalmistajasta merkittäväksi puolustusvälinevalmistajaksi. Yhtiöön palkattiin hämäräperäisiä myyntimiehiä, jotka liioittelivat asiakkaille yhtiön valmistuskapasiteettia. Ammattitaitoisia työntekijöitä ei ollut enää saatavilla valtavasti kasvaneen aseteollisuuden seurauksena. 

Yhdysvaltain laivasto ei ollut tuotannon viivästyksiin ja otti yhtiön väliaikaisesti haltuunsa 18. huhtikuuta 1942. Kapteeni George Westervelt Navy Construction Corpsista asetettiin johtoon. Toukokuussa 1942 laivasto luovutti yhtiön uudelle johtokunnalle ja asetti Charles Van Dusenin johtoon.

Yritys valmisti Vought F4U Corsair-lentokoneen versiota mallina F3A.

Laivasto lopetti valmistussopimukset 1. heinäkuuta 1944 ja sulki yhtiön samassa kuussa.

## Lentokoneet
* SBA/SBN
* Brewster F2A (*Buffalo*)
* Brewster SB2A Buccaneer (myös nimellä *Bermuda*)
* Brewster XA-32

## Lähteet

## Aiheesta muualla
*
Kolmiloukko

**Kolmiloukko** on nimensä mukaisesti kolmikulmaisen muotoinen lampi Utajärven kunnassa, Sanginkylästä hieman etelään. Sinne on tieyhteys seututie 837:ltä Pehkeensuo 3 -nimisen turvetuotantoalueen kautta kohti Maaselkää menevältä metsäautotieltä. Kolmiloukonkankaan vieressä sijaitsevalla lammella ei ole laskuojaa.  Lammen rannalla on eräkämppä, joka toimii paikallisen metsästysseuran hirvikämppänä.

## Lähteet
William Hunt Painter

**William Hunt Painter** (16. heinäkuuta 1835 – 12. lokakuuta 1910) oli englantilainen kasvitieteilijä. Hän kartoitti Derbyshiren kreivikunnan putkilokasvilajeja, keräsi omia kasvinäytteitä ja vaihtoi niitä muiden kasvitieteilijöiden kanssa. Vuonna 1889 hän julkaisi *Derbyshiren kasviston*.

William Hunt Painter syntyi Astonissa, Birminghamissa viisilapsisen perheen esikoisena. Hän työskenteli pankkivirkailijana ja maallikkosaarnaajana ennen kuin ryhtyi kirkolliselle uralle.

William Hunt Painter työskenteli apupappina Barbonin seurakunnassa Cumbriassa ja tutustui pappiin, joka rohkaisi häntä kasvitieteen pariin. Myöhemmin hän toimi apupappina myös High Wycombessa, Edgbastonissa, Derbyssä ja Bristolissa ennen kuin pääsi kappalaiseksi Stirchleyhin. 

Vuodesta 1898 Hunt Painterin kasvitieteelliset tutkimukset ja kasvien keräily keskittyivät sammaliin.

Vuonna 1905 Painter löysi Bishops Castlesta harvinaisen unikkokasveihin kuuluvan kasvin, joka sai tieteelliseksi nimekseen *Fumaria painteri*. Vuonna 1907 hän löysi samaa kasvia Ironbridgestä. Nämä ovat edelleen ainoat tämän lajin tunnetut kasvupaikat, ja itse laji on yksi harvoista Englannin kotoperäisistä lajeista. Kasvi on kahden melko yleisen lajin lisääntymiskykyinen hybridi. Se löydettiin mahdollisesti kolmannen kerran vuonna 2005, mutta löytö ja kenties koko erillisen lajin olemassaolo on kiistanalainen.

Hunt Painter lahjoitti kasvikokoelmansa Aberystwythin Walesin yliopiston kasvitieteen laitokselle, mutta hänen keräämiään näytteitä on myös Kew Gardensissa, Birminghamin ja Glasgow'n yliopistoissa sekä Derbyn kaupunginmuseossa.

## Lähteet

## Aiheesta muualla
*Flora of Derbyshire Open Library
Mat Devine

**Mat Devine** (s. 1974 Norwalk, Connecticut) on yhdysvaltalainen laulaja ja lauluntekijä.

## Yksityiselämä
Mat Devine syntyi Norwalkissa, josta hän kuitenkin pian muutti muualle perheensä mukana. Perheeseen kuuluivat hänen lisäkseen vanhemmat ja kaksi siskoa. Aikuisena Devine asui Chicagossa kunnes vuoden 2010 elokuussa muutti New Yorkiin.

## Musiikki
### Kill Hannah
Chicagolainen yhtye Kill Hannah on 19-vuotiaan Mat Devinen perustama. Hän seurusteli silloin 17-vuotiaan Hannah-tytön kanssa ja aluksi yhtyeen nimeksi piti tulla pelkkä Hannah. Kun Devine kuitenkin erosi tyttöystävästään, hän kosti tälle muuttamalla nimen Kill Hannahiksi.

Alkuaikoinaan Kill Hannah kiersi ympäri USA:ta muiden yhtyeiden kanssa, kuten 30 Seconds to Mars, HIM, AFI, My Chemical Romance, The Used, The Sounds, Angels and Airwaves ja Chevelle.

2009 ilmestyneen *[[Wake up the Sleepers]]* -albumin kiertueella he olivat yhtyeiden kuten Papa Roach, Jet, Morningwood, She Wants Revenge, Smashing Pumpkins, My Passion ja Lacuna Coil mukana.
Jonas Jonasson (kirjailija)

**Jonas Jonasson** (s. 1961 Växjö) on ruotsalainen toimittaja ja kirjailija.

Jonassonin ensimmäinen romaani *Satavuotias joka karkasi ikkunasta ja katosi* () on veijaritarina, josta tuli vuoden 2010 myydyin romaani Ruotsissa. Ruotsinkielisen alkuteoksen kustansi Piratförlaget. Teos on ilmestynyt 42 maassa. Kirjasta on tehty samanniminen elokuva (2013)

## Teokset
* 
* 
* 

## Lähteet

## Aiheesta muualla
* Jonas Jonassonin verkkosivut  
* Jonas Jonasson kustantajan verkkosivulla
*
Jatkuvuusyhtälö

**Jatkuvuusyhtälö** eli **siirtoyhtälö** on yhtälö, joka kuvaa jonkin suureen siirtymistä avaruudessa. Matemaattisesti jatkuvuusyhtälö antaa yhteyden suljetun pinnan sisäänsä sulkeman varauksen ajallisen muutoksen ja pinnan läpi kulkevan nettovirran välille. Fysikaalisissa tieteissä säilyvien suureiden
jatkuvuusyhtälöt ovat keskeisessä roolissa.

Esimerkiksi sähkövarauksen \rho ja sähkövirran \mathbf j välinen jatkuvuusyhtälö voidaan kirjoittaa differentiaalimuodossa

:\frac{\partial \rho}{\partial t} + \nabla \cdot \mathbf{j} = 0,

missä ∇⋅ on divergenssi, *ρ* on varaustiheys, **j** on sähkövirta ja *t* on aika. Jatkuvuusyhtälöt ovat säilymislakien paikallisia yleistyksiä; varauksen jatkuvuusyhtälö ei kerro ainoastaan että kokonaisvaraus ei muutu, mutta myös ettei varaus voi siirtyä yht'äkkisesti paikasta toiseen.

## Virtausmekaniikka

Virtausmekaniikassa jatkuvuusyhtälö ilmaisee fluidin massavirran säilymisen vuoputken eri osissa.
Staattisessa virtauksessa vuoputken jokaisen osan sisältämän fluidin massa säilyy ajallisesti vakiona. Massavirrat vuoputken virtaviivoja kohtisuorassa vastaan olevien päiden 1 ja 2 läpi ovat täten yhtä suuret, ts.
:\frac{dm_1}{dt} = \frac{\rho_1 A_1 v_1 dt}{dt} = \frac{dm_2}{dt} = \frac{\rho_2 A_2 v_2 dt}{dt}, 

missä \frac{dm_1}{dt} ja \frac{dm_2}{dt} ovat massavirrat aikayksikköä kohti, \rho_1 ja \rho_2 fluidin tiheydet, v1 ja v2 sen virtausnopeudet sekä
A1 ja A2 putken poikkipinta-alat sen kummassakin päässä.
Tästä saadaan jatkuvuusyhtälö

:\mathbf{\rho_1 A_1 v_1 = \rho_2 A_2 v_2}

Koska kokoonpuristumattoman nesteen tiheys pysyy vakiona eli \rho_1 = \rho_2, sen jatkuvuusyhtälö yksinkertaistuu muotoon

:\mathbf{A_1v_1 = A_2v_2}.

## Katso myös
*Säilymislaki

## Lähteet
Red Horner

**George Reginald ”Red” Horner** (29. toukokuuta 1909 Lynden, Ontario – 27. huhtikuuta 2005) oli kanadalainen jääkiekkoilija, joka edusti puolustajana Toronto Maple Leafsia National Hockey Leaguessa vuodesta 1928 vuoteen 1940. Leafsin kapteenina hän toimi vuodesta 1938 uransa loppuun. Hän auttoi joukkuetta voittamaan seuran historian ensimmäisen Stanley Cupin NHL-kaudella 1931–1932. Horner valittiin Hockey Hall of Fameen vuonna 1965.

## Lähteet
Arthur Farrell

**Arthur "Art" Farrell** (8. helmikuuta 1877 &ndash; 7. helmikuuta 1909) oli kanadalainen jääkiekkoilija joka pelasi ammattilaisena McGill Universityn joukkueessa 1890-luvulla ja sittemmin Montreal Shamrocksissa Canadian Amateur Hockey Leaguessa. Montrealissa syntynyt Farrell auttoi Shamrocksia saavuttamaan Stanley Cupin mestaruudet vuosina 1899 ja 1900.

Farrell kirjoitti ensimmäisen jääkiekkoa käsittelvän kirjan, **, vuonna 1899, ja siitä tiedetään olevan jäljellä vain neljä kappaletta. Hän kirjoitti vielä kaksi käsikirjatyyppistä teosta kiekkoilusta: *Ice Hockey and Ice Polo Guide* ja *How to Play Ice Hockey*.

Farrell kutsuttiin Hockey Hall of Fameen 1965 pelaajana.

## Aiheesta muualla

* Elämäkerta: Arthur Farrell 
* LegendsOfHockey.net: Arthur Farrell 
*Read ''Hockey: Canada'a Royal Winter Game'' online at Library and Archives Canada